पटना । बिहार धार्मिक-पौराणिक-सांस्कृतिक विशिष्टता आ विविधता क स्थल अछि। सब जिला क अपन खास सांस्कृतिक-पौराणिक पहचान अछि। एहि पहचान सब स आम जनता कए अवगत करेबा लेल राज्य सरकार गंभीर पहल शुरू केलक अछि। सूचना आ जनसंपर्क विभाग एहि सन्दर्भ मे सांस्कृतिक/पौराणिक महत्त्व क स्थल पर आधारित डॉक्यूमेंट्री फिल्म बनेबाक योजना तैयार केलक अछि ताकि आम जन कए बिहार क वैविध्य आ वैशिष्ट्य क जानकारी भेट सकए। सूचना आ जनसंपर्क विभाग क राज्यस्तरीय मासिक बैसार क दौरान सूचना सचिव ब्रजेश मेहरोत्रा एकरा लेल इलेक्ट्रोनिक इंजीनियर कए निदेशित केलथि। 